19:28—“Ditso tse di lesome le bobedi tsa Iseraele” tse di tla atlholwang di emela eng? Ga di emele ditso tse 12 tsa Iseraele wa semoya. (Bagal. 6:16; Tshen. 7:4-8) Baaposetoloi ba Jesu a neng a bua le bone ba ne ba tlile go nna karolo ya Iseraele wa semoya, e seng baatlhodi ba maloko a yone. Jesu o ne a dira ‘kgolagano ya bogosi le bone’ mme ba ne ba tla nna “bogosi le baperesiti ba Modimo.” (Luke 22:28-30; Tshen. 5:10) Ba e leng ba Iseraele wa semoya ba tla “atlhola lefatshe.” (1 Bakor. 6:2) Ka jalo, ba “ditso tse di lesome le bobedi tsa Iseraele,” ba ba tla atlholwang ke ba ba mo ditulong tsa Bogosi tsa kwa legodimong, go bonala ba emela batho ba e seng ba setlhopha sa segosi, sa baperesiti, jaaka ba tshwantshediwa ke ditso tse 12 tse e seng tsa baperesiti mo Letsatsing la Tetlanyo.—Lef., kgao. 16.